**Ministru kabineta rīkojuma projekta**

**“Par iemaksu Ziemeļatlantijas līguma organizācijas (NATO) programmas “Partnerattiecības mieram” Trasta fondā Moldovai”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1. apakšpunktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība**  |
| 1. | Pamatojums | Ministru kabineta rīkojuma projekts “Par iemaksu Ziemeļatlantijas līguma organizācijas (NATO) programmas “Partnerattiecības mieram” Trasta fondā Moldovai” (turpmāk – projekts) ir sagatavots pēc Aizsardzības ministrijas iniciatīvas, lai Latvija varētu piedalīties finanšu atbalsta mehānismā Moldovas ciešākai sadarbībai ar Ziemeļatlantijas līguma organizāciju (turpmāk – NATO). Starpvalstu sadarbība šādā formātā paver iespējas atbalstīt Moldovu tās centienos tuvināties NATO, tādējādi veicinot stabilāku drošības situāciju gan reģionā, gan Eiropā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Moldova ir viena no Latvijas attīstības sadarbības politikas prioritārajām valstīm, kurai ir arī liela loma reģiona drošības un stabilitātes nodrošināšanā. Moldovas ciešāka sadarbība ar NATO ir Latvijas drošības interesēs. Sadarbība aizsardzības jomā pēdējos gados ir bijusi ļoti formāla, tādēļ šāda projekta līdzfinansēšana būtu vērtīgs ieguldījums divpusējo attiecību stiprināšanā, kur ar salīdzinoši zemu finanšu ieguldījumu varētu sniegt redzamu pienesumu Moldovas reformu procesā.NATO programmas “Partnerattiecības mieram” Trasta fonda projekta Nr. AC/340-N(2020)0005 kopējais finansējums 11 885 eiro apmērā paredzēts, pēc NATO ieteikuma, 2019. gadā Moldovas Aizsardzības ministrijā izveidotā Transformācijas direktorāta informācijas tehnoloģiju aprīkojuma nodrošināšanai, kas šobrīd ir nepietiekams, lai direktorāts pilnībā darbotos un Moldovas aizsardzības struktūras varētu īstenot NATO ieteikumos balstītas reformas.Šobrīd par projekta līdzfinansēšanu ir izlēmusi Norvēģija un Lietuva. Finansējuma apjomu var noteikt pati valsts, ņemot vērā tās finanšu iespējas. Ņemot vērā informāciju par plānoto Norvēģijas un Lietuvas līdzfinansējumu, pietiktu ar 1000.00 eiro iemaksu, lai pilnībā finansētu Latvijas projektu. Atzīstot finansiālos ierobežojumus, ar ko saskaras Austrumu partnerības valstis, kā arī uzsverot nepieciešamību sekmēt veiksmīgu Moldovas aizsardzības struktūru sadarbību ar NATO, nepieciešams veikt 1000.00 eiro iemaksu NATO programmas “Partnerattiecības mieram” Trasta fonda projektā Nr. AC/340-N(2020)0005. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija |
| 4. | Cita informācija | Papildu saistības Latvijas Republikai šis projekts neuzliek. Iemaksa Trasta fondā 1000 eiro apmērā tiks nodrošināta no Aizsardzības ministrijai 2020. gadā piešķirtajiem valsts budžeta līdzekļiem starptautiskajām iemaksām Aizsardzības ministrijas budžeta programmas 30.00.00 “Valsts aizsardzības politikas realizācija” ietvaros.Ministru kabineta rīkojums stāsies spēkā tā parakstīšanas brīdī. |

|  |  |  |
| --- | --- | --- |
|

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

 |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neietekmēs pārvaldes funkcijas un institucionālo struktūru. Jaunas institūcijas netiks izveidotas, un esošās institūcijas netiks likvidētas. |
| 3. | Cita informācija | Nav |

Ministru prezidenta biedrs,

aizsardzības ministrs A. Pabriks

A. Ramiņa-Oliveira, 67335311

agnese.ramina@mod.gov.lv